ORDE do 14 de decembro de 2018 pola que se clasifica de interese sanitario a Fundación SOG.
Vicepresidencia e Consellería de Presidencia, Administracións Públicas e Xustiza — III. Outras disposicións — 03/01/2019

Examinado o expediente de solicitude de clasificación da Fundación SOG con domicilio na rúa San Pedro de Mezonzo, número 39-41, en Santiago de Compostela (A Coruña).
Feitos:
1. O 24 de setembro de 2018, Sergio Eloy Vázquez Estévez, presidente do padroado da Fundación, formulou solicitude de clasificación para os efectos da súa inscrición no Rexistro de Fundacións de Interese Galego.
2. A Fundación SOG constituíse en escritura pública outorgada en Lugo o 1 de agosto de 2018, ante o notario José Manuel López Cedrón, con número de protocolo 2.204, pola Asociación Sociedade Oncolóxica de Galicia que actúa representada polo seu presidente, Sergio Eloy Vázquez Estévez.
3. Segundo consta no artigo 6 dos seus estatutos, a fundación ten por obxecto primordial a investigación científica do cancro.
4. O padroado inicial da Fundación está formado por Sergio Eloy Vázquez Estévez como presidente; Patricia Willisch Santamaría como secretaria; Jorge García González como tesoureiro; e Begoña Graña Suárez, Elena Gallardo Martín e Ana Fernández Montes como vogais.
5. A comisión integrada polos secretarios xerais de todas as consellerías eleva ao vicepresidente e conselleiro de Presidencia, Administracións Públicas e Xustiza proposta de clasificación como de interese sanitario da Fundación SOG, consonte as materias que constitúen o seu obxecto fundacional.
6. Na escritura de constitución consta a identidade dos fundadores, a dotación inicial, os estatutos e a identificación dos membros do padroado.
7. De conformidade co artigo 51 do Decreto 14/2009, do 21 de xaneiro, polo que se aproba o regulamento de fundacións de interese galego, e segundo proposta da Comisión de secretarios xerais, procede a súa clasificación como de interese sanitario e a súa adscrición á Consellería de Sanidade.
Consideracións legais:
1. O artigo 34 da Constitución española recoñece o dereito de fundación para fins de interese xeral de acordo coa lei, e o artigo 27.26 do Estatuto de autonomía de Galicia establece competencia exclusiva sobre o réxime das fundacións de interese galego.
2. A escritura de constitución da fundación contén os datos exixidos na Lei 12/2006, do 1 de decembro, de fundacións de interese galego.
3. Segundo establece o artigo 7 do Decreto 15/2009, do 21 de xaneiro, polo que se aproba o regulamento do Rexistro de Fundacións de Interese Galego, corresponde a esta Vicepresidencia e Consellería de Presidencia, Administracións Públicas e Xustiza, a clasificación da Fundación e a adscrición á consellería correspondente, que exercerá as funcións de protectorado.
De conformidade co exposto, e considerando que se cumpren as condicións establecidas pola normativa vixente en materia de fundacións de interese galego, de acordo coa proposta realizada pola Comisión de secretarios xerais na súa reunión do día 11 de decembro de 2018.
Clasificar de interese sanitario a Fundación SOG e adscribila ao protectorado da Consellería de Sanidade.
Contra esta orde, que pon fin á vía administrativa, pode interpoñerse recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses, de conformidade co disposto na Lei 29/1998, do 13 de xullo, reguladora da xurisdición contencioso-administrativa, podendo interpoñer previamente e con carácter potestativo recurso de reposición ante o mesmo órgano que ditou o acto, no prazo dun mes, segundo o disposto no artigo 124 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 14 de decembro de 2018